**Obrtnička škola**

Nodilova 3

21000 Split

Klasa: 003-06/19-01/25

Ur.broj: 2181-118-19-03-2/3

U Splitu, 31.01.2019.

**Europski razvojni plan**

Europski razvojni plan je dokument u kojem je predstavljen opći pregled potreba Obrtničke škole i strategija razvoja i modernizacije ustanove u smislu razvoja kvalitete i internacionalizacije.

**Sadržaj:**

* opis postojeće situacije
* potrebe i ciljevi
* plan aktivnosti
* predviđeni utjecaj na kvalitetu obrazovanja

Obrtnička škola iz Splita osnovana je 1992.g. i djeluje kao samostalna i jedinstvena srednjoškolska ustanova, a ove godine imamo upisanih 555 učenika u čijem obrazovanju i odgoju sudjeluje 70 zaposlenika.

Misija Škole je kvalitetan odgoj i obrazovanje učenika, usmjereno usvajanju i primjeni znanja, vještine i navika. Ustanova prilagodljiva zahtjevima i potrebama suvremene škole koja će pripremiti učenike za svijet rada, posebice obrtništva, kako bi učenici teoretsko znanje naučeno u školi mogli što bolje primijeniti u praksi.

Obrtnička škola iz Splita je strukovna škola koja obrazuje učenike za sljedeća zanimanja:

• četverogodišnja: kozmetičar (103 učenika), modni tehničar (75 učenika) i tehničar za očnu optiku (92 učenika)

• trogodišnja: frizer (180 učenika), pediker (53 učenika), krojač (7 učenika), galanterist (15 učenika) i fotograf (29 učenika).

Nastava općeobrazovnih i stručno-teorijskih predmeta odvija se u školi. Praktična nastava trogodišnjih zanimanja i kozmetičara realizira se većim dijelom u obrtničkim radionicama i salonima, a manjim dijelom u školskim praktikumima. Nastava se odvija u 12 učionica i deset praktikuma specijaliziranih za izvođenje vježbi za pojedine profile obrazovanja. U sastavu Škole su dva praktikuma za krojače i odjevne tehničare koji se nalaze na lokaciji izvan škole. Obrazovanje u trogodišnjim JMO programima ostvaruje se u suradnji sa Obrtničkom komorom Splitsko dalmatinske županije.

Škola je provela dva eksperimentalna programa (kozmetičar i modni tehničar) u čijoj su izradi sudjelovali su predstavnici poslodavaca, visokoškolskih ustanova, sindikata te djelatnika školskih ustanova, a na taj način doprinosimo razvoju strukovnog obrazovanja u Republici Hrvatskoj.

Redovito sudjelujemo u humanitarnim aktivnostima: posjeti učenika i nastavnika domovima za djecu (Mileva Tomić), domovima za starije osobe (Zenta), Društvu oboljelih od multiple skleroze Splitsko-dalmatinske županije. Sudjelujemo u akcijama Crvenog križa i Caritasa.

Uspješno surađujemo sa Obrtničkom komorom Splitsko-dalmatinske županije i na organizaciji i provedbi majstorskih ispita, Udruženjem obrtnika grada Splita (stipendije za učenike deficitarnih zanimanja, nastupi na modnoj manifestaciji „Montura“), sudjelujemo na sajmovima (Sajam SASO, Sajam zdravstvenog turizma „HTI Conference&Expo“, Noć rimske kulture u muzeju Narona), organiziranjem modnih revija (Sajmovi cvijeća u Splitu i Kaštelima, nastupi na godišnjicama Obrtničke komore, proslava Sudamje, …) i drugim aktivnostima.

Od 2012. godine u školi djeluje učenička zadruga „Škrinja mode“ sa četiri sekcije. Učenici uključeni u Zadrugu, kroz različite skupine-sekcije, pod vodstvom svojih učitelja mentora razvijaju svoje sklonosti, interese i sposobnosti te stječu, produbljuju i primjenjuju biološka, tehnička, gospodarska, društvena i srodna znanja iz područja važnih za cjelokupan proizvodni proces od njegova planiranja do tržišnog i drugog vrednovanja rezultata rada. Učenici u zadruzi primaju i obavljaju određene usluge, ulažu znanje, vještine i sposobnosti stvarajući nove proizvode iste proizvode stavljaju u promet, reklamiraju, prodaju, podmiruju troškove, ostvaruju određenu financijsku dobit. Učenici na taj način stječu osnovna znanja o privređivanju, prihodu, rashodu, i ostvarenoj dobiti, podnose izvješća o radu, te uz pomoć svojih mentora organiziraju upravljačke strukture učeničke zadruge.

Jednom godišnje izlazi školski list „Zrcalo“.

Učenici frizerske, kozmetičke i pedikerske struke svake godine posjećuju sajam COSMOPROF u Bolonji.

Suradnju s lokalnom zajednicom ostvarujemo kroz suradnju sa staračkim domovima, HNK Split i Gradskim kazalištem mladih Split, tvrtke proizvođači (Afrodita, Aromara i sl.).

Značajnu suradnju ostvarujemo s Obrtničkom komorom Splitsko-dalmatinske županije i to kroz stručne savjete za proces naukovanja i za organizaciju kontrolnog ispita za učenike JMO programa, pomoćničkog ispita, pomoć prilikom organizacije državnih natjecanja (koža i tekstil), Komora omogućuje sudjelovanje naše škole na smotri SASO, davanje određenih donacija za opremanje školskih praktikuma.

Također ostvarujemo odličnu suradnju s poslovnim organizacijama Frim i Guliver. U tim organizacijama naši učenici realiziraju vanjsku praktičnu nastavu i to na vrlo kvalitetan način pa se učenici tako upoznaju sa stvarnim procesom rada u struci te stječu životno iskustvo za rad.

U školi nastavu pohađa više od 80 učenika po prilagođenom i individualiziranom programu.

Obrtnička škola je aktivna u provedbi projekata mobilnosti učenika i nastavnika. Do sada je, kao koordinator, provela 8 Comenius, Leonardo da Vinci i Erasmus+ projekata. U tijeku je provedba jednog KA1 i jednog KA2 projekta.

Provedeni EU Projekti mobilnosti:

• Comenius na Malti CREATING E-LEARNING COURSES, 2011. (1 mobilnost nastavnika )

• Comenius u Engleskoj Developing Oral Fluency in the English Language Classroom , 2013. (1 mobilnost nastavnika)

• Leonardo da Vinci mobilnost nastavnika tekstilne i kožarske struke LDV VETPRO Padova , 2014. ( 24 mobilnosti nastavnika)

• KA1 Erasmus+ projekt PROTEX mobilnosti 24 nastavnika sektora tekstila i kože iz četiri strukovne škole iz RH u Italiju, 2015. ( 24 mobilnosti nastavnika )

• KA1 Erasmus+ projekt: Internacionalizacija i modernizacija škole kao preduvjet kvalitete ustanove i njene obrazovne djelatnosti u Portugal, Englesku i Italiju, 2015. ( 7 mobilnosti nastavnika )

• KA2 Erasmus+ projekt Euse your brain-Challenge your talent for science - sa školama iz Njemačke, Nizozemske, Španjolske i Danske, 2015-2017. ( 12 mobilnosti nastavnika, 24 mobilnosti učenika )

• KA1 Erasmus+ projekt MOTEFIK, 2 tjedna stručne prakse za 20 učenika i 3 nastavnika u Padovi, 2016. ( 3 mobilnosti nastavnika, 20 mobilnosti učenika )

• KA1 Erasmus+ projekt MENO - 2 tjedna stručne prakse za 20 učenika i 2 nastavnika u Bragi, Portugal i 2 tjedna stručne prakse za 21 učenika u Padovi, 2017. ( 4 mobilnosti nastavnika, 41 mobilnosti učenika )

EU Projekti mobilnosti u tijeku:

• KA1 Erasmus+ projekt Unapređenje stručnih kompetencija putem iskustva u Finskoj - 11 učenika, 2 tjedna stručne prakse, 2018. ( 2 mobilnosti nastavnika, 11 mobilnosti učenika )

• Erasmus+ KA2 projekt EUse science to STEAM up your school - tri mobilnosti za ukupno 24 učenika u trajanju od tjedan dana svaka.  ( 6 mobilnosti nastavnika, 24 mobilnosti učenika )

**Potrebe i ciljevi škole su:**

* modernizacija nastavnog procesa kroz uvođenje novih metoda poučavanja, osobito u strukovnom dijelu kurikuluma u svjetlu reforme strukovnog obrazovanja
* pronalaženje načina za što bolje povezivanje sa gospodarstvom u provedbi procesa obrazovanja, kako bi učenici po završetku škole bili spremni za svijet rada
* internacionalizacija i ojačavanje europske dimenzije škole
* razvijanje osjećaja multikulturalnosti kod učenika i nastavnika škole
* poboljšanje jezičnih kompetencija učenika i nastavnika škole
* poboljšanje metoda rada sa djecom sa posebnim potrebama
* transfer inovativnih obrazovnih praksi iz partnerskih škola
* poticanje razvoja i europske dimenzije u školi kroz međunarodnu suradnju
* Prepoznatljivost i poboljšan imidž škole u lokalnoj zajednici

**Načini zadovoljavanja potreba i realizacije ciljeva**

Škola će potrebe i ciljeve realizirati mobilnostima nastavnika i učenika u partnerskim školama. To će napraviti kroz obavljanje praktične nastave učenika u partnerskim školama i kod poslodavaca u inozemstvu. Nastavnici će se stručno usavršavati kroz strukturirane tečajeve i job shadowing.

Transfer naučenoga i primjera dobre prakse omogućiti će stručnoj službi, ostalim nastavnicima i rukovodstvu škole uvođenje suvremenijih načina poučavanja sa učenikom u središtu nastavnog procesa.

**Ishodi projekata na osoblje, učenike i školu**

Učenicima će sudjelovanje na mobilnosti motivirati za ostanak i daljnje napredovanje u struci, podići će im samopouzdanje, osvijestiti osjećaj multikulturalnosti i brige za slabije. Omogućiti će im povezivanje i stjecanje prijateljstava sa učenicima iz drugih zemalja. Olakšati će im pristupačnost tržištu rada u Republici Hrvatskoj i EU.

Po povratku u školu prenijeti će svoja iskustva ostalim učenicima i nastavnicima. Sudjelovati će u aktivnostima diseminacije projekta u školi i lokalnoj zajednici te na taj način pridonijeti vidljivosti projekta.

 U projektima će se koristiti ECVET sustav te će na taj način učenicima biti priznate kompetencije stečene na mobilnostima.

U Splitu, 31.1.2019.